12/03/2020 | Administración LocalMunicipal
Boiro
Concurso de innovación territorial e demográfica. Bases específicas da convocatoria do Concello de Boiro do concurso de innovación territorial e demográfica

ANUNCIO A Xunta de Goberno Local en sesión de 19 de febreiro de 2020 acordou: Primeiro. –Prestar aprobación ás Bases do CONCURSO DE DINAMIZACIÓN TERRITORIAL E DEMOGRÁFICA que se transcriben a continuación. Segundo. –Publicar as Bases no Boletín Oficial de A Coruña (BOP), nos taboleiros e na páxina web do concello. Boiro, 9 de marzo de 2020. José Ramón Romero García Alcalde CONCURSO DE INNOVACIÓN TERRITORIAL E DEMOGRÁFICA- BASES ESPECÍFICAS DA CONVOCATORIA DO CONCELLO DE BOIRO DO CONCURSO DE INNOVACIÓN TERRITORIAL E DEMOGRÁFICA Base 1.–OBXECTO. O Concello de Boiro impulsa conscientemente a innovación, a investigación e o emprendemento. Con motivo de facer do municipio un territorio innovador, intelixente, sustentable e que apoie a investigación, así como de facer unha mellora da calidade de vida das persoas, realízase a presente convocatoria de CONCURSO DE DINAMIZACIÓN TERRITORIAL E DEMOGRÁFICA. A dotación total da presente convocatoria será de trescentos (300) euros, con cargo á aplicación orzamentaria 920.480.00. Esta cantidade será distribuída en dúas (2) asignacións de distinto importe: unha (1) de douscentos (200) euros para o primeiro (1.º) premio, unha (1) de cen (100) euros para o segundo (2.º) premio. Os premios recoñecerán as mellores propostas de dinamización, crecemento e innovación territorial e demográfica 2020 para o Concello de Boiro, con interese de que estas sexan implementadas no termo municipal. Os traballos consistirán en proxectos que persigan a implantación de iniciativas e accións específicas, adaptadas e adaptables ás características humanas e físicas do termo municipal e área de influencia que aborden o reto demográfico e territorial no Concello de Boiro. Nos documentos valorarase: – Contextualización: na que se achegue información da situación actual a niveis supramunicipais. – Diagnose da situación a nivel municipal. – Propostas de actuación e implementación de crecemento demográfico; nas que ademais de realizar propostas en base ao crecemento do número de efectivos, teñan en consideración: a natalidade e a conciliación, o apoio á mocidade e emprendemento, envellecemento activo e saudable. Base 2.–PARTICIPANTES. Poderán participar nesta convocatoria, de forma individual ou colectiva (cun máximo de tres participantes por equipo), as persoas que reúnan un dos seguintes requisitos: 1. Estar matriculado en estudos de grao ou mestrado do sistema universitario de Galicia que teñan relación coas liñas de actuación expostas no presente documento: ciencias sociais, ciencias xurídicas ou humanidades.2. No caso de non estar matriculado en estudos de grao ou mestrado, de acordo ao especificado no apartado 2.1: ter obtida a súa titulación como máximo ata dous (2) anos antes da data de publicación destas bases. Base 3.–DOCUMENTACIÓN. As solicitudes presentaranse no modelo normalizado que se achega ao final destas bases, e que tamén se poderán conseguir na Casa do Concello de Boiro ou na páxina www.boiro.org. Ás solicitudes achegaráselles a seguinte documentación (orixinais ou copias compulsadas). 1. DNI dos participantes.2. Matricula ou título académico.3. Certificación da conta bancaria.4. Declaración responsable de estar ao corrente cos deberes tributarios e seguridade social, autorizando a súa comprobación ao Concello.5. Declaración de non estar inmerso en prohibicións recollidas no artigo 13 da Lei 38/2003 Xeral de Subvencións.6. Proxecto-documento programático de dinamización, crecemento e innovación territorial e demográfica 2020 para o Concello de Boiro O proxecto deberá presentarse en sobre pechado no que conste por fóra o seguinte texto “CONCURSO DEMOGRÁFICO CONCELLO DE BOIRO” e terá un mínimo de dez (10) páxinas, a unha sóa cara, tipo de letra Arial 12, interlineado 1,5 e terá como contidos mínimos, os tipificados no punto 5.2. Base 4.–LUGAR E PRAZO DE SOLICITUDE. As solicitudes de participación, así coma a documentación do proxecto, deberanse presentar no Rexistro Xeral do Concello de Boiro, dende a publicación destas bases no Boletín Oficial da Provincia (BOP) ata o 30 de abril do 2020. Tamén poderán presentarse solicitudes no mesmo prazo, en calquera das formas dispostas no artigo 16.4 da Lei 39/2015, de 1 de outubro, de procedemento administrativo común. O defecto, erro ou ausencia na presentación da documentación deberá ser corrixido no prazo de dez (10) días desde a recepción do requirimento. De non facelo, arquivarase a solicitude.5.–CONCESIÓN DAS ASIGNACIÓNS.5.1.–A concesión das asignacións realizarase mediante un réxime de concorrencia, por resolución da Xunta de Goberno Local, de acordo coa delegación de atribucións realizadas por Decreto da Alcaldía 9/7/19, previa proposta motivada dunha comisión avaliadora, que estará composta polos seguintes membros:  Presidente: alcalde ou concelleiro en quen delegue.  Vogais: outros dous (2) técnicos a designar polo alcalde segundo as características da convocatoria.  Na comisión actuará como secretario/a, sen voto, o da Corporación ou funcionario/a en quen delegue.5.2.–A adxudicación realizarase en función dos criterios de avaliación establecidos: A nota máxima que pode acadar un equipo (cun máximo de tres participantes por equipo) ou persoa que concurse individualmente será de dez (10) puntos.5.3.–Unha vez realizado o baremo e establecidas as puntuacións, as bolsas distribuiranse do seguinte xeito: equipo ou persoa, que obteña unha maior puntuación: douscentos (200) euros; segundo (2.º) equipo ou persoa de maior puntuación: cen (100) euros.5.4.–En caso de que fora necesario resolver o empate a puntos entre dúas ou máis solicitudes, darase prioridade ao/s solicitante/s que conten cun numero maior de créditos ou títulos oficiais. No caso de os solicitantes conten cun currículo semellante o novo empate resolverase por sorteo.5.5.–O tribunal poderá nomea-los suplentes que considere oportuno, establecendo unha orde de prioridade. Estes suplentes accederán ás bolsas unicamente no caso de existir algunha renuncia ou incumprimento das bases por parte dos titulares.5.6.–A resolución da convocatoria darase a coñecer na páxina web do Concello de Boiro (www.boiro.org) e nos taboleiros de anuncios da Casa do Concello. Base 6.–XUSTIFICACION E PAGO.6.1. Unha vez ditada resolución polo órgano competente procederase ao pagamento vía transferencia bancaria na conta sinalada a tal efecto polo adxudicatario/a. En caso de grupo repartiranse proporcionalmente. Base 7.–OBRIGAS DOS BOLSEIROS. Os beneficiarios están obrigados a acudir aos posibles actos protocolarios relacionados cos bolsas programados polo Concello de Boiro. O incumprimento das condicións recollidas nas presentes bases terá como efecto a obrigatoriedade de devolución da cantidade percibida en concepto de bolsa á que se lle engadirán os correspondentes xuros de demora. Os beneficiarios están obrigados a ceder a propiedade intelectual dos traballos entregados. Disposición adicional primeira Para o non previsto nesta convocatoria serán de aplicación as normas incluídas nas Bases de Execución do Presuposto Xeral do Concello de Boiro para o exercicio en vigor, na Ordenanza Xeral de Subvencións do Concello de Boiro e na Lei 38/2003, do 17 de novembro, Xeral de Subvencións. Disposición adicional segunda Facúltase á Xunta de Goberno Local para a interpretación de calquera dúbida que xurda na aplicación das presentes bases Disposición adicional terceira Os participantes facultan ao Concello de Boiro a poñer en practica as propostas e a publicar, se así fose decidido, os documentos propostos. Disposición adicional cuarta A participación no concurso comporta a aceptación das presentes bases ANEXO I SOLICITUDE INDIVIDUAL ANEXO II SOLICITUDE GRUPAL